Polisiebeampte skiet meisie, selfArgieffoto ŉ Polisiebeampte by die Mahikeng georganiseerdemisdaad-eenheid het sy meisie geskiet voordat hy homself geskiet het, het die polisie in Noordwes Maandag gesê. “Ao. Sachs Tlhowe Mothowagae is Maandagoggend omstreeks 03:45 lewend aangetref in ŉ motor by sy suster se huis in Welbedacht informele nedersetting naby Zeerust,” het brig. Thulani Ngubane gesê. “Dit wil voorkom of hy homself in die mond geskiet het.” Mothowagae is na ŉ hospitaal geneem waar hy later aan sy beserings beswyk het. Mothowagae is glo vroeër dieselfde oggend na sy 42-jarige meisie se huis waar hy en die vrou laas gesien is toe hulle uit die huis uit gestap het. Sy is agter haar regteroor geskiet. Die polisie ondersoek die voorval.